Amerikansk tegnspråk

Amerikansk tegnspråk (engelsk: American Sign Language) er tegnspråket som brukes av døve i USA, de engelsktalende delene av Canada og i deler av Mexico. Selv om Storbritannia og USA begge har engelsk som hovedspråk, er britisk tegnspråk meget forskjellig fra amerikansk tegnspråk, og de to er ikke gjensidig forståelige.

Amerikansk tegnspråk er også i bruk (av og til ved siden av lokale tegnspråk) på Filippinene og i Singapore, Hongkong, Den dominikanske republikk, Haiti, Puerto Rico, Elfenbenskysten, Burkina Faso, Ghana, Togo, Benin, Nigeria, Tsjad, Gabon, Den demokratiske republikken Kongo, Den sentralafrikanske republikk, Mauritania, Kenya, Madagaskar og Zimbabwe. Som andre tegnspråk har amerikansk tegnspråk en grammatikk og syntaks som ikke er relatert til talespråkene som brukes i områdene det brukes. Det har ikke vært noen pålitelige undersøkelser angående antall brukere av tegnspråket, men estimater ligger på mellom 500 000 og 2 000 000 brukere i USA.

Eksterne lenker
 Handspeak, ledende side om amerikansk tegnspråk

Tegnspråk
Språk i USA
Språk i Canada
Språk i Guatemala